Pozdravljen sedmarji.

Upam, da ste dobro in da si kljub razmeram znate osmisliti dneve.

Za nami sta že dva tedna pouka na daljavo in mislim, da nam je šlo kar dobro. Nekateri ste se mi že oglasili , zelo pa bom vesela tudi ostalih. Napišete mi, kako ste, kaj poleg učenja še počnete. Si mogoče že želite nazaj v šolo? Verjamem, da zaradi učenje ne prav ne vem koliko, zagotovo pa pogrešate sošolce.

Iz šolskih učilnic in hodnikov ste se preselili v svoje sobe, dnevne sobe … Kako izgleda tako učenje?

 Ali je nalog, ki vam jih »nalagam« preveč? Koliko časa potrebujete dnevno, da rešite vse naloge?

Zelo bom vesela vsakega vašega sporočila in vam bom nanj tudi odgovorila. Pišite mi na naslov: erika.koren-plahuta@guest.arnes.si

**1. ura (v tednu od 30. 3. do 3. 4. 2020)**

1. Ponovil boš snov lanskega leta: javno in zasebno besedilo ter uradno in neuradno besedilo.
2. V zvezek za neumetnostna besedila napišeš naslov VRSTE BESEDIL in zapišeš datum. Nato prebereš na strani 57 okvirček z naslovom JAVNO IN ZASEBNO BESEDILO (zagotovo si se spomnil, komu so namenjena javna in komu zasebna besedila). Zatem ta okvirček prepišeš v zvezek. Nato rešiš naloge v DZ na strani 58/1-3.
3. Nato ponoviš na strani 59 URADNO IN NEURADNO BESEDILO. Prebereš in prepišeš v zvezek (zagotovo si se spomnil, kje nastanejo ta besedila). Nato reši nalogo 1 na strani 59.

**2. in 3. ura (v tednu od 30. 3. do 3. 4. 2020)**

1. Lani smo se naučili, kako napišemo uradno in neuradno obvestilo, letos si bomo pobližje ogledali uradno in neuradno PISMO in VABILO.
2. V zvezek napišeš naslov PISMO in zapiši še datum. N a strani 60 v DZ imaš v zelenem pismu zapisano razliko med uradnim in neuradnim pismom. Preberi in prepiši okvirček v zvezek. Nato rešuj naloge od 1-5/60, 61. 5. nalogo napiši v zvezek. Odgovoriti moraš na pismo iz 2. naloge.
3. Nadaljuješ z nalogami na straneh 62, 63 in 64. Na strani 64 rešiš samo 9. nalogo.
4. Zadnja naloga pri pismu je, da meni napišeš neuradno pismo, v katerem boš zapisal, kako …

*Za nami sta že dobra dva tedna pouka na daljavo in mislim, da nam je šlo kar dobro. Nekateri ste se mi že oglasili , zelo pa bom vesela tudi ostalih. Napišete mi, kako ste, kaj poleg učenja še počnete.*

*Si mogoče že želite nazaj v šolo? Verjamem, da zaradi učenje ne prav ne vem koliko, zagotovo pa pogrešate sošolce.*

*Iz šolskih učilnic in hodnikov ste se preselili v svoje sobe, dnevne sobe … Kako izgleda tako učenje?*

*Ali je nalog, ki vam jih »nalagam« preveč? Koliko časa potrebujete dnevno, da rešite vse naloge?*

Pismo napiši v zvezek, nato ga fotografiraj in mi ga pošlji na moj elektronski naslov. Lahko ga napišeš tudi na računalnik v wordu in mi ga tako pošlješ. Vesela bom tudi kakšne vaše fotografije, iz katere bom lahko razbrala, kako ste in kaj počnete. Pisma pričakujem do petka, 3. 4. 2020. V kolikor kdo nima možnosti pošiljanja, fotografiranja, ne bo nič narobe, če tega ne bom dobila.

**4. ura (v tednu od 30. 3. do 3. 4. 2020)**

1. V zadnji uri tega tedna si boš ogledal še vabilo. Vabilo smo pisali tudi že lani (dodali smo ga k obvestilu), tako da ti ne bo delalo preveč težav.

2. V zvezek napiši naslov VABILO, dodaj še datum. V DZ na strani 64 si preberi zeleni okvirček o vabilu in nato v zvezek naredi miselni vzorec za vabilo. Ključne besede naj bodo vprašalnice, ki jih potrebujemo, da dobimo vse potrebne podatke za vabilo.

3. Nato reši naloge na straneh 64, 65 in 66/1-8. Nalogo 8 zapiši v zvezek.

**DOPOLNILNI POUK, 7. RAZRED**

**VAJE ZA UČENCE, KI OBISKUJEJO DOPOLNILNI POUK, LAHKO PA JIH REŠITE TUDI OSTALI (rešitve piši v zvezek).**

**UTRJEVANJE PRIDEVNIKA**

1. **IZPIŠI PRIDEVNIKE IN JIM DOLOČI VRSTO.**
* V listnatem gozdu cveti divja češnja.
* V velikih krošnjah cvetočih češenj brenčijo pridne čebele.
* Ob gozdnatem parobku so se v objemu širokih zelenih listov razcveteli drobni in dišeči cvetovi šmarnic.
* Na prisojnem pobočju silijo kvišku iznad travnih klasov bela socvetja travniških ivanjščic.
* V krošnjah divjih kostanjev ob večerih brenčijo majski hrošči.
* Pomlad je zadihala s polnimi pljuči.

Primer: listnatem – vrstni pridevnik (v pomoč: pridevnikov je 17).

1. **SKLANJAJ PRIDEVNIK DROBEN V VSEH ŠTEVILIH IN SKLONIH:**

|  |  |  |  |
| --- | --- | --- | --- |
|  | EDNINA | DVOJINA | MNOŽINA |
| IMENOVALNIK | droben |  |  |
| RODILNIK |  |  |  |
| DAJALNIK |  |  |  |
| TOŽILNIK |  |  |  |
| MESTNIK |  |  |  |
| ORODNIK |  |  |  |

1. **BESEDNE ZVEZE PREOBLIKUJ PO SPODNJEM ZGLEDU:**

Zgled: rep lisice – lisičji rep

razsvetljava ulic –

dno jezera –

požrešnost volka – glas pevke –

obraz starke –

knjiga od Marka –

spis od Maše –

marmelada iz jagod –

palačinke s čokolado -